cyanic-selkie/wikianc huggingface dataset:
Gustav Witzøe
Bakgrunn og virke
I 1991 etablerte han lakseoppdrettselskapet SalMar, idet han overtok et konkursbo bestående av én konsesjon for lakseoppdrett og et slaktings- og bearbeidingsanlegg. Kverva AS ble etablert som et investeringsselskap. SalMar ble notert på Oslo Børs i 2007, og har hovedkontor på småstedet Kverva på Frøya. Witzøe var konserndirektør for industri og salg i SalMar frem til 2019, da SalMars satsing på havbaserte oppdrettsmerder ble skilt ut i et eget selskap, ledet av daværende konsernsjef, og Witzøe overtok selv som konsernsjef. Han eier A-aksjene i holdingselskapet, men har overdratt B-aksjene til sønnen Gustav Magnar Witzøe.
Page up- og page down-tastene
Tastene neste side og forrige side (engelsk: page up og page down) er to taster som ofte finnes på tastatur til datamaskiner. De brukes hovedsakelig til å navigere seg opp og ned i dokumenter raskere sammenlignet med bruke av piltaster eller scrollehjul på mus.
Scrolledistansen ved å bruke neste og forrige side varier fra applikasjon til applikasjon. Dersom dokumentet er kortere enn påkrevd gir de to tastene ingen respons. I de fleste operativsystemer vil all redigerbar tekst bli merket dersom man holder ned skiftetasten (shift) samtidig som enten page up eller page down-tasten.
Liste over stortingsrepresentanter 1862–1864
Liste over alle stortingsrepresentanter i perioden 1862 til 1864. Listen omfatter alle som ble valgt til Stortinget. Totalt var det 111 representanter fra 42 valgkretser; 74 representanter fra 17 landkretser (amt) og 37 representanter fra 25 bykretser.
Kilder
"(En del av) De data som er benyttet i denne publikasjonen er hentet	fra Norsk samfunnsvitenskapelig datatjenestes Politikerarkiv. NSD	er ikke ansvarlig for hverken analysen av dataene, eller for de	tolkninger som her er gjort."
Anne Mette Samdal
Anne Mette Samdal (født 15. juni 1971 i Trondheim) er en norsk rullestolcurlingspiller. Hun representerer Trondheim Curlingklubb. Hun har også deltatt i paralympiske vinterleker for Norge i 1998, 2010 og 2014. Hun vant til sammen to gullmedaljer i ispigging i disse lekene.
Hun amputerte høyre bein da hun var 7 år gammel på grunn av en ondartet svulst. I 2005 begynte hun å spille rullestolcurling sammen Lene Tystad og Geir Arne Skogstad. Hun er i dag reserve på det norske landslaget, og vant i 2008 VM-gull sammen bl.a. de samme to spillerne, ledet av skip Rune Lorentsen. De slo Sør-Korea 5-3 etter ekstraomganger.
Til daglig jobber hun i Fokus Bank.
Øyvin Berven
Øyvin Bang Berven (født 1957) er en norsk skuespiller, kjent både fra scene og film. Han er ansatt ved Det Norske Teatret.
Biografi
Berven gikk ut av Statens Teaterhøgskole i 1982.
Han var ansatt ved Nationaltheatret fra 1982 til 1983, deretter ved Rogaland Teater (1983–1984 og 1986) og Den Nationale Scene (1986–1987). I 1987 ble han fast ansatt ved Det Norske Teatret, men har også spilt roller ved andre teatre.
Fra Nationalteatret huskes han spesielt fra rollen som Jacob i Erasmus Montanus og en større rolle i Wlilliam Mastrossimones Shivaree. Hans største oppgave på Rogaland teater var David i Lars Noréns Natten er dagens mor, samt en større rolle i Tom Stoppards Ut på livet. Ved Den Nationale Scene spilte han blant annet rollen som Laertes i Terje Mærlis oppsetning av Hamlet. Ved Det Norske Teater kan en nevne hans medvirkning i Staffan Göthes Ein utstoppa hund (1991), diverse roller i Cyrano de Bergerac (1993) og i Caligula av Albert Camus (1998). I 2000-årene medvirket han i stykker som Historier frå Wienerskogen (2001), Hedda Gabler (2002), Richard II (2005) og Henrik IV (2008).
Berven filmdebuterte i 1985 i Wam & Vennerøds dramafilm Adjø solidaritet. Han hadde deretter sentrale roller i Drømmeslottet (1986), Hotel St. Pauli (1988) og Lakki (1992) – alle lagd av samme regi-duo.
Han har også medvirket i en rekke hørespill på radio.
Roller
{| cellpadding="2" cellspacing="2" border="0" style="width: 100%;"
Blandet kor
Blandet kor (eller blandakor) er et sangkor sammensatt av både dame- og herrestemmer.
Den vanligste oppdelingen er stemmene sopran, alt, tenor og bass. Et slikt firestemmig kor kalles i blant for et SATB-kor.
Stemmene kan igjen deles i undergrupper, som sopran I og sopran II (mezzosopran). Kor kan synge alene (a cappella) eller med tonefølge. I noen stilarter synger kor unisont.
Shego
Shego er en fiktiv figur fra den animerte TV-serien Kim Possible. Hun var med i den første episoden av serien som Doktor Drakkens innleide hjelper, og var den siste skurken Kim bekjempet i filmen Kim Possible – Så dramatisk.
I den engelske utgaven spilles Shego av Nicole Sullivan, mens Marianne Westby har den norske stemmen.
Personlighet
Mesteparten av tida virker Shego umotivert og uambisiøs, og bruker mesteparten av fritida til å daffe rundt, lese blader og file klørne på hanskene. Hun er ganske utålmodig, og blir fort sint på folk som oppfører seg støtende, dumt eller sjåvinistisk.
Shego virker som en av de mest voksne rollefigurene i serien. I motsetning til de fleste skurkene er hun ikke plaget av stormannsgalskap eller narsisme. Hun er rolig og jordnær i de fleste situasjoner, og foretrekker enkle taktikker (ofte ved hjelp av fysisk styrke) fremfor høyteknologisk utstyr og detaljerte planer. Hun har dog ved flere anledninger blitt imponert over planer som involverer ren ødeleggelse eller tilfeldig nasking, og har faktisk oppmuntret sine arbeidsgivere til å gjennomføre slike planer.
Dette er en årsak til at hun sjelden blir overrasket over at Drakkens ville planer blir forpurret, hun går enkelte ganger så langt som å kjefte på ham på grunn av hans overkompliserte eller upraktiske tankegang, til og med før planen går galt. De få gangene en slik plan tilsynelatende har virket, har hun blitt positivt overrasket. Shego er også en av de få skurkene i Kim Possible, og i Disneyuniverset, som tenker fremover mot eventuelle konsekvenser av planene, selv om det vanligvis får henne til å bli usikker. Da havner hun ofte i en foretrukket bakholdssituasjon, fremfor å forhandle om planen.
På tross av denne skremmende karakteristikken er Shego en av de få fiendtlige figurene i serien som i det hele tatt tenker over hvor hardt hun skal gå til verks i kampen om verdensherredømme. Hun har uttrykt bekymring på vegne av dyr og nølte ved tanken på å stjele rullestolen til en handikappet gutt, som hun syntes var lavmål, selv for Drakken. Uroen hennes blir ikke tatt til følge når planene skrider fremover.
Shego er ikke kjent for å vise mye respekt for noen, men kan være ganske vennlig mot dem som fortjener det. En av de få som faktisk har fortjent hennes respekt er Señor Senior jr., som hun trente i skurkeaktivitet og har vært partner med i to ulike situasjoner. Shego er merkbart mer samarbeidsvillig og tolerant overfor junior enn hun pleier å være overfor Drakken.
Utseende
Shego er ung, har langt svart hår, atletisk kroppsbygning, markert hakeparti og skråstilte grønne øyne. Hun er omtrent en fot høyere enn Kim. Hennes eksakte alder er ukjent, men det har blitt nevnt at hun er tidlig i 20-årene, og har høyskoleutdannelse (ukjent grad innen lærerutdanning).
Som et resultat av å ha blitt truffet av en komet som barn, har hun en blekgrønn hudfarge. Standardantrekket hennes er en grønn og svart heldekkende catsuit med matchende hansker og støvler, og fargene i et Harlekin-liknende mønster. Hanskene hennes har metallklør, som hun fra tid til annen filer. I de tilfeller der Shego har brukt andre antrekk har disse ofte samme fargekombinasjon som den vanlige drakten hennes.
Krefter og evner
Shego er utrustet med en superkraft; evnen til å generere en grønn, flammeaktig energi med hendene. Energien kan brukes til å smelte eller varme alt det hun tar i, eller skytes ut som direkte angrep i alle former, alt fra laserpresisjon til altødeleggende eksplosjoner.
Til å begynne med hevdet Disney at Shegos krefter kom fra hanskene, noe som gjorde dette mer til et våpen enn superkrefter. Dette ble tilbakevist i sesong 2, da det viste seg at kreftene var et resultat av å bli utsatt for en regnbuefarget komet som også påvirket brødrene hennes.
I tillegg til evnen til å skape energibølger, har Shego overmenneskelig utholdenhet som gjør at hun klarer seg gjennom tilfeller av voldsom destruksjon som trolig ville tatt livet av andre figurer. I Så Dramatisk ble hun slengt inn i en enorm elektrisk antenne som ga henne støt og kollapset over henne. Hun kom fra det hele med revne klær og uryddig hår.
Sesong 2
Midtveis i sesong to fikk elementer av Shegos personlighet som kom til syne under kampene med Kim (i hovedsak aggressiv og dominant oppførsel) betydning for hennes oppførsel mot Drakken. Shego begynte åpenlyst å vise forakt overfor Drakken, ansikt til ansikt, når de diskuterte hans siste plan, og overfor Kim i forbindelse med fornærmelsene under slåssescenene. Hun gjorde det også klart at hun kun fulgte Drakkens ordre fordi hun fikk betalt for det, eller ikke hadde noe annet å ta seg til.
Sesong 3
I sesong tre hadde Shegos personlighet blitt så sterk at hun inntok posisjonen som den dominante parten i Shego-Drakken forholdet, der Shego var «sjefete storesøster» overfor Drakken. Hun kom med forslag til forbedringer i planene hans, skrøt av skurkeevnene hans under slåsskampene og maste stadig vekk på ham om småting, som for eksempel at han ikke tok ordentlig vare på hunden sin.
I denne perioden kunne Shego i stadig større grad fysisk true Drakken hvis han trådte over streken. Dette hadde riktignok vært tilfelle siden sesong en.
Status
Da Shego ble introdusert var hun Drakkens assistent. Utover i serien har det imidlertid blitt tydelig at Shego er mer i retning av en leiesoldat, med Drakken som arbeidsgiver.
Selv om få detaljer er avslørt, ser det ikke ut som avtalen med Drakken er eksklusiv, hun har ved flere anledninger jobbet på egen hånd eller godtatt oppdrag med andre skurker. Uvanlig nok inneholder kontrakten hennes en ikke-klonings klausul. Dette viser hvor forutseende hun er. For som den gale vitenskapsmannen Drakken er, har han også eksperimentert med kloning.
Kim Possible
I likhet med Bonnie snakker Shego nedlatende til Kim; kaller henne ofte «Kimmie» og rakker ned på utseendet og garderoben hennes. Også som en parallell til Bonnie, som på en fiendtlig måte anerkjenner Kims evner ved å kalle henne «Frøken Perfekt», hender det at Shego kaller Kim «Prinsesse».
Til tross for rivaliseringen, eller kanskje heller på grunn av det, har Shego utvist profesjonell respekt for Kims evner i slåsskamper, og er langt fra imponert over at Drakken oppfatter henne som en motstander. Under visse forutsetninger finnes det et bånd mellom dem, gjerne når de er fastlåst i samme situasjon. Dette fører gjerne til tørrprat, som begge gangene de ble satt under andres kontroll.
Forholdet dem imellom har etterhvert blitt mer og mer personlig for Shego, noe som kan indikere en gradvis utvikling i hennes personlighet. I visse siruasjoner har Kim og Shego samarbeidet om å nedkjempe en felles fiende, og Shego har gjort mye for å redde Kim fra andre, under påskudd at det bare er hun som skal nedkjempe henne. I løpet av Stop Team Go ble viste det seg til og med at begge jentene har potensial til å bli gode venner, hadde bare ikke Shego vært ond.
Dr Drakken
Drakken er Shegos hyppigste arbeidsgiver, ettersom hun er omtalt som hjelperen hans. De har samarbeidet om de fleste planene hans, men hun viser liten omtanke for ham, selv om han har sagt at han liker å se på dem som en ond familie. Forholdet deres varierer fra en familær samarbeidssituasjon til sterk irritasjon eller frustrasjon mot den andre.
Som hjelper fulgte adlød hun Drakken blindt til å begynne med, men ble etterhvert den dominerende part i forholdet. Hun kunne nå finne på å beskylde ham for tenke altfor avansert og vanskelig-til og med før planene gikk i vasken. Skulle noe faktisk fungere ble hun positivt overrasket og virket tross alt glad på hans vegne. Selv om Shegos toleranse for feilslåtte planer har blitt stadig mindre, forblir hun hos Drakken, vanligvis med liten motvilje, unntatt hvis hun skal ha fri eller ser bedre muligheter.
Señor Senior Junior
Junior er en av få figurer som har oppnådd Shegos respekt. Senior hyret Shego til å lære opp sønnen i ondskap, og selv om treningen begynte dårlig, viste Junior seg å være enn oppvakt elev og Shego en god lærer. Det kan tenkes at de har felles interesser for onde planer, men forholdet ser heller ut til å være basert på en vennlig elev-lærer dynamikk. Hennes lojalitet overfor ham kan trolig diskuteres.
Shego er uvanlig samarbeidsvillig og tålmodig med Junior, og han er en av få som kan få fram hennes mykere sider. Han søkte hennes hjelp når han la en plan selv for å imponere faren, og Shego var mer enn villig til å hjelpe. Sammen var de et potensielt godt lag, og viste visse likheter med Kim og Ron.
Familie
Shego vokste opp i Go City. Tilværelsen ble brått forandret da trehytta hennes ble truffet av en regnbuefarget komet som ga henne, og brødrene hennes, superkrefter.
Etter kometnedsalget dannet Shego og brødrene Team Go. Shego ble imidlertid snart lei av begrensingene en superheltrolle påla henne, samt sine overivrige brødre, og gikk gradvis over til den andre sida, der kampen for rettferdighet sammen med familien ble byttet ut med et liv som skurk.
Shego ble, mot egen vilje, gjenforent med familien i Go Team Go, noe som førte til at hun både fikk, og mistet familiens samlede krefter. Drakken antydet at hun ble slått såpass lett fordi hun fremdeles brydde seg om brødrene sine. Selv Kim bemerket at Shego var uvanlig lett å slå. Selv om Shego benekter det, kan det tenkes at hun har en viss omtanke for familien.
Selv mens hun var helt hadde hun, ifølge Hego, en tendens til å være nesevis og voldelig. Faktisk sa både Hego og Mego at hun alltid var gretten. Likevel har det kommet fram at Shego var den holdt teamet samlet om oppgaven og fikk dem til å jobbe sammen.
List of Kim Possible characters Kim Possible
Herøy steinkirke
Herøy steinkirke var den første (kjente) kirken i Herøy i Møre og Romsdal og ble trolig bygget på 1100-tallet. Kirken var bygd på øya Herøy i romansk stil med rundbuer i vinduer og døråpninger. Utvendig målte bygningen 22,30 meter i lengden og den var 8,60 meter bred. Høyden til raften var 5,68 meter og til mønet 11,50 meter. Kirken ble revet i 1859 og steinen fra kirken ble brukt til grunnmur for den nye og større trekirken som ble satt opp like ved. Kirken var dedikert til Jomfru Maria og ble derfor omtalt som Mariakirken.
Herøy er nevnt flere ganger i Snorre og var et sentralt handelssted i vikingtiden og middelalderen. I flere hundre år var Herøy prestegjeld et hovedkall på Sunnmøre. Første omtale av kirken er i Aslak Bolts jordok i 1432. Kirken ble trolig bygget på Herøy på grunn av den gode tilkomsten. Øya lå midt i skipsleia, hadde en god havn, og var godt plassert i regionen med bosetning både innenfor og utenfor. Kirken ble bygd på det høyeste platået og var godt synlig fra skipsleia.
Tross den lette adkomsten til øya, skapte likevel plasseringen utfordringer. Det fantes ingen vannkilde på øya, og jordsmonnet var så dårlig at det skapte store problemer med kirkegården. Det var så lite jord på Herøy at når noen skulle gravlegges så måtte man frakte med seg jord for å dekke kisten. Selv om dette var et krav, så ble det aldri nok jord. Det sies at lukten av lik lå over området på varme dager.
Dette var en av fem middelalderske steinkirker på Sunnmøre, alle på ytre strøk. Sankt Jetmund kirke i Åheim er rekonstruert, Ulstein steinkirke er revet, Giske kirke består og Borgund kirke ble gjenreist etter brann. Det vår få fastboende på selve Herøya og den er skilt fra naboøya med prestegården av et smalt sund. Kirken lå på kanten av en knaus mot sjøen og det var derfor ikke dør på sørsiden. Det var inngang til skipet i vest og nord. Veggene var kledd med kvader av lokal grovkrystallinsk marmor. Det er bevart en rundbuet overligger trolig fra et vindu i koret.
Águas de Lindóia
Águas de Lindóia er en kommune i delstaten São Paulo i sørøstregionen av Brasil.
Hovorodon
Hovorodon er en slekt av biller som hører til familien trebukker (Cerambycidae).
Utseende
Storetrebukker (35–70 millimeter), brune til svarte på farge. Kroppen er langstrakt og noe flat. Kjevene er store og fremstrakte, særlig hos hannene, antennene omtrent halvparten så lange som kroppslengden. Pronotum er uten store tenner langs ytterkanten.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Slekten har en to-delt utbredelse: to av artene lever i Karibia, de to andre i det sørlige Sør-Amerika (Brasil og Bolivia).
Read–eval–print-løkke
En read–eval–print-løkke (REPL), også betegnet som interactive toplevel og language shell, er et enkelt interaktivt programmeringsmiljø som tar en enkel brukerinnmatning, utfører den og returnerer resultatet til brukeren; et program skrevet i et REPL-miljø blir utført del for del. Begrepet er vanligvis brukt om programmeringsgrensesnitt som ligner på miljøet i den klassiske Lisp-maskinen. Vanlige eksempler er skall med en kommandolinje og lignende miljøer for programmeringsspråk, og teknikken er veldig karakteristisk for skriptspråk.
Skatt nord
Skatt nord er en av fem regioner og avdelinger av Skatteetaten som ble opprettet den 1. januar 2008. Regionen dekker de tre nordligste fylkene Nordland, Troms og Finnmark, samt Svalbard, og erstattet den tidligere ordningen med tre adskilte fylkesskattekontorer og tre adskilte skattefogdkontorer i henholdsvis Bodø, Tromsø og Vadsø. Opprettelsen av regionen opphevet også den tidligere ordningen med kommunale likningskontorer, som et forvaltningsnivå under fylkesskattekontoret. Både hovedkontoret og de kommunale kontorene har alle benevnelsen skattekontor i den nye ordningen.
Ved opprettelsen omfattet etaten 44 kommunale skattekontor (tidligere likningskontor), inkludert etatens hovedkontor. I 2011 og 2012 har Skatteetaten gjennomført en større sentralisering på landsbasis. I Skatt nord ble 19 kommunale skattekontorer lagt ned, og det er idag 25 kontorer igjen (26 med Svalbard). I 2016 har Skatteetaten varslet en ny sentralisering.
Hovedkontoret befinner seg i Kaigata 3–5 i Tromsø, og etaten har 497 ansatte per 2017.
2011
Skatteetaten gjennomførte i 2011 og 2012 en større sentralisering. Endret bruk av etatens tjenester og tilbud, ved at det meste kan gjøres via internett, har gjort at grunnlaget for bemanning på mindre skattekontor faller bort. I Finansdepartementets proposisjon i statsbudsjettet for 2011 under Jens Stoltenbergs andre regjering, fikk Skattedirektoratet den 21. oktober 2010 fullmakt til å legge ned mindre skattekontorer. I løpet av 2011 ble 48 kontorer lagt ned på landsbasis, herav 9 i Skatt nord. Den 1. juni 2011 stengte kontorene i Gildeskål, Nesna, Herøy og Sømna i Nordland, 1 kontor i Troms og kontorene i Tana, Nesseby, Berlevåg i Finnmark. Kontoret i Lebesby i Finnmark ble stengt 31. desember 2011.
2012
I 2012 ble ytterligere 55 kontorer nedlagt på landsbasis, herav 10 i Skatt nord. Den 1. juli 2012 stengte kontorene i Hamarøy, Lødingen og Steigen i Nordland, kontorene i Balsfjord og Salangen i Troms, samt kontorene i Karasjok, Loppa, Måsøy og Vardø i Finnmark. Kontoret i Gamvik i Finnmark stengte 31. desember 2012. 1. januar 2013 var det 110 skattekontorer igjen i Norge, herav 25 i skatt nord (26 med Svalbard).
2016
I 2016 har Skatteetaten foreslått i redusere antallet skattekontorer fra 107 til 53 på landsbasis.
Finnmark
1) Før 2012: Skatt nord Loppa
Jamaica under Vinter-OL 1998
Jamaica under Vinter-OL 1998. Seks mannlige sportsutøvere fra Jamaica deltok i bobsleigh under Vinter-OL 1998 i Nagano i Japan. Jamaica, som deltok for fjerde gang i et vinter-OL, vant ikke noen medaljer. Beste plassering var en 21.-plass i firerbob.
Alleen
Alleen er administrasjonssenter i Lyngdal kommune i Agder. Det ligger i tettstedet Lyngdal på østsiden av Lygna, to kilometer fra E39 på veien til Farsund og Lista (ved fylkesvei 43). Lyngdal kultursenter ligger i Alleen. Ellers er Alleen et handlesenter for de midtre deler av Vest-Agder. Disse tradisjonene skriver seg ikke minst fra Dyrskuet i Lyngdal, som har holdt til like ved Alleen. Utenfor Lyngdal rådhus, som ligger i Alleen, står Lyngdalskua på sokkel og minner om betydningen landbruket har hatt for kommunen.
Navnet Alleen kommer av den alléen som ble anlagt av gartner Johan Gotlob Lucius i 1750-årene, og som gikk fra sorenskrivergården på Berge gård til Bergemoen, hvor Lucius bygde hus. Man antar at de første byggene ble satt opp på gården på slutten av 1600-tallet.
Alleen har også barne- og ungdomsskole – henholdsvis Berge barneskole og Berge skole.
Dagfly
Dagfly (Oncocnemidinae) er en gruppe av sommerfugler som hører til den store familien nattfly (Noctuidae). I motsetning til de fleste andre medlemmer av familien flyr de om dagen. Dagflyene er små, tettbygde, mørkspraglete nattfly, bakvingene er gjerne hvite med bred, svart kant.
Lars Eriksson
Klubbkarriere
Eriksson kom til Hammarby IF som elleveåring. I 1985 voktet han målet da Hammarby ble slått ut av Intertoto Cup av østtyske Eisenstadt. I august 1986 debuterte han for klubben i Allsvenskan. Han ble i klubben frem til 1989, da han meldte overgang til IFK Norrköping. Eriksson ble han utenlandsproff da han i november skrev under en avtale om utlån til den belgiske klubben R. Charleroi SC med varighet fram til 21. mars 1996. Han spilte ni seriekamper for Charleroi, før Bobby Robson i 27. mars 1996 hentet ham på treårskontrakt til den portugisiske storklubben som på tidspunktet hadde sine to målvakter skadet.
Sommeren 1996 dro førstelagsmålvakten Vítor Baía videre til FC Barcelona. Under den nye treneren António Oliveira fikk han sterk konkurranse om målvaktsplassen med Henrique Hilário, Silvino Louro de Almeida og Andrzej Wozniak. For Porto vant han Liga Sagres to ganger, henholdsvis i 1996/1997 og i 1997/1998. Konkurransen om målvaktsplassen gjorde likevel at han i juli 1998 bestemte seg for å dra tilbake til Sverige, hvor han skrev under for sin moderklubb Hammarby IF som reservemålvakt til Per Fahlström. Da Fahlström dro videre til Lyngby Boldklub i januar 1999, fikk Eriksson igjen tillit, og i 2000-sesongen ble han utnevnt til klubbens kaptein.
Etter at spillerkarrieren tok slutt med seriemesterskap i 2001, ble Eriksson målvaktstrener i Hammarby IF, og i 2007 ble han klubbens nye fotballsjef. Han fikk for øvrig sparken fra denne stillingen i mai 2009 på grunn av Hammarbys sviktende økonomi, og i desember 2009 ble han ansatt som ny målvaktstrener for det svenske fotballandslaget.
Landslagskarriere
Eriksson fikk sin landslagsdebut for i januar 1988 i en vennskapskamp mot  på Las Palmas (4-1). Hans første landslagsturnering var Sommer-OL i Seoul i 1988. Han deltok deretter i VM i 1990, som ble arrangert i Italia, men dette mesterskapet ble for Sveriges del betegnet som fiasko da de tapte alle de innledende gruppekampene mot henholdsvis, og. Sverige gjorde det likevel bedre under EM i 1992 arrangert på hjemmebane, da landslaget spilte seg til en plass i semifinalen som de tapte mot.
Han var også med i troppen under VM i 1994 som ble arrangert i USA, og som reservemålvakt så han Sverige ende opp på en overraskende bronseplass etter å ha vunnet bronsefinalen mot. Som målvakt på landslaget ble han utkonkurrert av både Sven Andersson og siden Thomas Ravelli, noe som gjorde at Eriksson ofte var å finne på innbytterbenken. Han fikk likevel sjansen for Sverige i flere vennskapskamper. Landslagskarrieren tok i praksis slutt da han våren 1995 informerte landslagstrener Tommy Svensson om at han ikke lenger var motivert for en tilværelse som reserve på landslaget.
Utstein klosterkirke
Utstein klosterkyrkje er en langkirke fra ca. 1250 i Stavanger kommune, Rogaland fylke. Kirken er en integrert del av Utstein kloster.
Byggverket er i stein og har 300 plasser. Grunnplanet er spesielt, i og med at tårnfoten ligger mellom skipet og koret.
Adkomst til stedet, som er et velkjent turistmål, er via Fv561 og E39.
Kirkebygget
Utstein klosterkyrkje er rektangulær og er innvendig ca. 37x7m. Den er delt i to av et tårn, som er plassert på midten, noe som gjør den enestående i norsk sammenheng. Skipet og koret har dermed omtrent samme lengde og bredde.
I området ved tårnet, under gulvene, er det påvist murer etter en eldre rektangulær bygning (utvendig ca. 7x13m), som av Gerhard Fischer tolkes som en tidligere kirke knyttet til kongsgården.
Skipet og tårnet
I skipet er det en portal i vest, to vinduer i nord og ett i syd, som sitter så høyt at det lå over korgangen på utsiden. Gjennom den høye bueåpningen kommer en inn i tårnet, som har adkomst fra klostergården i syd. I denne porten går det en vindeltrapp opp i tårnet, og her finner en også to små kamre over hverandre.
O3 helseeffekt
Synonym.
Utstein klosterkirke
Koret
Over den store spissbuede åpningen inn til koret er det en rundbuet åpning med brystning mot koret – et slags galleri i vest som gjør det naturlig å tenke på en kongsgårdskirke med vestverk i tårnet, hvor kongen hadde sin plass. Men til nå mangler sikre arkeologiske holdepunkter for en slik teori.
På hver side av koråpningen inne i koret er det nisjer – kanskje sitteplass for abbed og prior. Vi har ingen beviser for at klosteret hadde både abbed og prior.
Ellers ser en i koret tre vinduer i nord, ett i sør, foruten det store østvinduet. En døråpning leder ut mot sør til østfløyen på klosteret, med adkomst til sovesalen i overetasjen.
Forbilder for kirken
Murene som ble funnet i enden av Haakon VIIs gate i Stavanger stammer fra Olavskirken. Koret på kirken var minst like stort som skipet. Det er uvanlig. Den nærmeste kirken som er bygget på samme måte er klosterkirken på Utstein. Utstein kloster ble laget for augustinerkonventet, som var et prestefellesskap. Derimot var de fleste i benediktinerklostrene lekfolk, der det ikke trengtes mer enn en eller to prester. Prestene i augustinerkonventene hadde et større behov for et stort kor. Kirken på Utstein kan ha blitt bygd med Olavskirken i tankene, men mye større.
Jan Hendrich Lexow og Øystein Ekroll viste til at augustinerkirken Inchholm Abbey ved Edinburgh er bygget på samme måte som kirken på Utstein.
Jinzhushan kullkraftverk
Jinzhushan kullkraftverk er et kullkraftverk i provinsen Hunan i det sørlige Kina. Det har en installert produksjonskapasitet på 1 200 MW fordelt på 6 turbiner. Anlegget stod ferdig med 2 x 300 MW i 1984 etter 12 års installasjonsarbeider og utvidelser på anlegget. Siden er det utvidet med ytterligere 600 MW. Anlegget er under ytterligere utbygging med 2 x 600 MW enheter. Eldre enheter på 2 x 50 MW og 4 x 125 MW er nedlagt.
Operatør er selskapet China Datang Corporation, mens eieren er Hunan Huying Electric Power Co.
Brenseltypen er antrasitt.
Águas de Santa Bárbara
Águas de Santa Bárbara er en kommune i delstaten São Paulo i sørøstregionen av Brasil.
O3 helseeffekter
Synonym.
Microvalgus
Microvalgus er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster.
Utseende
Små, langbeinte, brunsvarte gullbasser. Kroppen er spredt kledt med lyse skjell. Son vanlig for Valginae dekker ikke dekkvingene hele bakkroppen.
Levevis
Larven utvikler seg i morken ved. De voksne billene kan finnes på blomster, ofte flere sammen.
John M. Berrien
John Macpherson Berrien (født 23. august 1781 i Rockingham, Rocky Hill, New Jersey, død 1. januar 1856 i Savannah i Georgia) var en senator fra Georgia og den første justisministeren til Andrew Jackson.
Microvalgus
Utbredelse
Slekten er utbredt i Sørøst-Asia, Australia og Afrika.
Portable Network Graphics
Portable Network Graphics (PNG) er et bildeformat uten kvalitetstap, som ble laget for å være en erstatning for GIF uten å kreve eller forutsette en patentlisens.
PNG-formatet har likheter med GIF-formatet, men i motsetning til GIF er ikke PNG-formatet begrenset til 256 farger for hvert bilde. Hver piksel i et PNG-bilde kan i tillegg inneholde grader av gjennomsiktighet (engelsk: alpha transparency), altså en blanding av farge og gjennomsiktighet. Pikslene i et GIF-bilde kan bare enten være farget eller gjennomsiktig, altså ikke en blanding.
PNG-formatet brukes best til bilder som har store felter med helt lik farge, slik som mye av grafikken på websider har. Her vil PNG-formatet gi mindre filstørrelse enn fotoformatet JPEG. Dersom man bruker PNG-formatet på fotografier eller andre bilder som likner på fotografier, vil filstørrelsen bli relativt stor.
Filetternavnet til et PNG-bilde er nesten alltid  (eller  ), og MIME-typen er.
PNG støtter ikke animasjoner, slik GIF gjør. MNG (Multiple-image Network Graphics) er en utvidelse som støtter animasjon.
Bjørn Schandy
Bjørn Schandy (født 31. desember 1957) er en norsk musiker, sanger, pianist, keyboardist, gitarist, låtskriver, bordhockeyspiller og forfatter.
Han spilte keyboard i det nå oppløste bandet Vikings fra 1979 til 1982 og fra 1984 til 1987. Han har også vært musiker i Ottar Johansen s Country Team, Country Snakes, The Three Of Us, Candy Duo, Frontline, Hua Hin Cats og PK & DanseFolket, og medvirket i prosjektet A story and tribute to Bruce Springsteen med Roger Handeland.
Schandy har utgitt flere lærebøker i gitar- og piano-/keyboardspill.
Coptodactyla
Coptodactyla er en slekt av biller som hører til familien skarabider (Scarabaeidae) i gruppen skarabider (Scarabaeoidea). Artene, som lever av møkk, kan minne om små neshornbiller, men er mindre, mer tettbygd og hvelvet, og dekkvingene har tydelige lengdestriper.
Utseende
Middelsstore, avlange, blankt svarte gjødselbiller. De kan overflatisk minne om slekten Aphodius men er ikke nært beslektet med denne. Hodet er skovlformet med spisse knøler. Dekkvingene har dype lengdestriper. Oversiden er naken.
Levevis
Disse billene finnes helst i tilknytning til gjødsel på savanner og andre gressdominerte områder. Den graver dype sjakter under en møkkruke og graver ned store mengder møkk som de legger egg på. Hannen graver gangene, hunnen arbeider møkka til glatte kuler som hun legger egg på.
Utbredelse
Slekten er utbredt i Australia og Ny-Guinea.
Bushmaster
Bushmaster kan bety flere ting:
Helse O3
Synonym.
The Better Woman
The Better Woman er en amerikansk stumfilm fra 1915, regissert av Joseph A. Golden.
Handling
Kate Tripler er datteren til innehaveren av et lite hotell. Frank Barclay, en ung sivilingeniør, som blir elsket av Aline Webster, kommer til byen for å bygge en ny jernbane. Kate møter ham ved farens hotell og forsøker å tiltrekke seg oppmerksomheten hans, men han legger ikke merke til henne. Frank redder livet til Jim Travers, en ingeniør på jernbanen de skal bygge, og de blir snart venner.
Kate, som prøver å gjøre Frank misunnelig, flørter med Jim - men Frank seg ikke ut til å bry seg. Men Jim reiser fra byen og forelsker seg i Alicia, som viser seg å være søsteren til Aline.
Bayerische Volkspartei
Bayerische Volkspartei (BVP) var et konservativt politisk parti i Bayern, grunnlagt 1918 av bayerske medlemmer av det katolske sentrumspartiet. Partiet motsatte seg en tysk sentralstat, men ønsket en tysk føderasjon som ga Bayern utstrakt selvstendighet. Partiet oppløste seg selv i 1933, og ble etter den andre verdenskrig erstattet av CSU.
Historie
Grunnleggerne motsatte seg den sentralistiske politikk til Matthias Erzberger som var en tilhenger av Weimarrepublikken. BVP utviklet seg til et selvstendig katolsk folkeparti. Det gikk inn for en tysk føderasjon, men med en stor grad av selvstendighet for Bayern.
BVP var mellom 1919 og 1933 det største partiet i Bayern, og var representert i alle regjeringer. I 1921/1922 og fra 1924 til 1933 hadde de også ministerpresidenten.
Partiet forsøkte å forhindre at SPD fikk noen innflytelse i delstatsparlamentet, og høyrefløyen i partiet ønsket å gjeninnføre monarkiet.
På riksnivå inngikk partiet et valgforbund med det katolske sentrumspartiet og hadde til 1920 også fraksjonsfellesskap. Partiet ble oppløst 4. juli 1933.
Etter annen verdenskrig ble CSU grunnlagt som etterfølger til BVP.
Frauenkirche
Frauenkirche (Vår Frues kirke) er navnet på en rekke kirker i Tyskland og andre land.
Ava Sunshine Jemison
Ava Sunshine Jemison (født 20. juni 2002) er en amerikansk alpinist som representerer klubben Burke Mountain Academy Ski & Snowboard Club i Vail.
Sesongen 2018/19
Jemison deltok i sitt første FIS-renn 12. august 2018, der hun ble diskvalifisert, og hun fikk sin første plassering dagen etter, da hun kom på 16.-plass i storslalåm i Coronet Peak i New Zealand. Hun deltok i Nordamerikacupen i alpint 2018/19, men fikk ingen poeng denne sesongen. Under Junior-USA-mesterskapet i alpint 2019 kjørte hun ut i både slalåm og storslalåm.
Sesongen 2019/20
Hun sesongdebuterte i august, da hun deltok i det newzealandske mesterskapet i alpint, og hun kjørte der ned til 15. beste tid i slalåmrennet. Hun fikk to 39.-plasser i Nordamerikacupen i alpint 2019/20, men fikk ingen poeng denne sesongen. Under Junior-USA-mesterskapet i alpint 2020 kom hun på femteplass i slalåm og 13.-plass i storslalåm.
Sesongen 2020/21
USA-mesterskapet i alpint 2021 ble arrangert i november 2020, og Jemison kom der på femteplass i slalåm. USA-mesterskapet i utfor og super-G ble arrangert i april 2021, og hun kom der på fjerdeplass i utfor, femteplass i super-G og åttendeplass i storslalåm.
Sesongen 2021/22
Hun fikk fem pallplasseringer i Nordamerikacupen i alpint 2021/22, hvorav to enkeltseire, og vant noramerikacupen sammenlagt med 950 poeng. Hun vant også kombinasjonscupen.
Under Junior-VM i alpint 2022 kom hun på andreplass i super-G, bak Magdalena Egger. Hun kom der på åttendeplass i kombinasjonen, niendeplass i slalåm og 20.-plass i utfor.
Hugo von und zu Lerchenfeld auf Köfering und Schönberg
Hugo Max Graf von und zu Lerchenfeld auf Köfering und Schönberg (født 21. august 1871 i Köfering (Bayern), død 13. april 1944 i München) (kort: Graf von Lerchenfeld-Köfering) var en tysk (bayersk) konservativ politiker. Han var fra 21. september 1921 til 2. november 1922 ministerpresident i Bayern.
Han tilhørte det høyreorienterte Bayerische Volkspartei (BVP), forløperen til CSU, og var en markant motstander av den nasjonalsosialistiske bevegelsen.
American Corner
American Corner er et amerikansk prosjekt for å formidle kultur og litteratur fra USA til andre land gjennom å opprette en avdeling i bibliotek i dette landet.
I forbindelse med åpningen av American Corner får biblioteket en bokgave. Samarbeidsbibliotekene får videre løpende tidsskriftabonnement og bokgaver i samarbeid med vedkommende lands amerikanske ambassade.
I Norge
Sør-Varanger bibliotek huser Barents Region American Corner (BRAC). Dette var det første American Corner som ble opprettet i Norge og Skandinavia. Det skjedde i 2000, men det ble offisielt åpnet først 12. januar 2005 da USAs ambassadør i Norge, John Doyle Ong besøkte Kirkenes. Biblioteket fikk serien Library of America på 136 bind skjønnlitteratur og 100 bind faglitteratur legges inn i bibliotekets hovedkatalog. I tillegg får biblioteket en del tidsskrifter. Det er også aktuelt å samarbeide med ambassaden om kulturprogram.
Siden har det også blitt åpnet American Corner i bibliotekene i Tromsø og Stavanger.
I andre land
Etter at USA startet med A.C. i 2000, har det blitt opprettet mellom 200 og 300 American Corners i nærmere 50 land. I Russland er det 28 avdelinger, blant annet i Murmansk.
Et lignende prosjekt, men i mye større målestokk, er Amerika-Gedenkbibliothek i Berlin.
Ammehjelpen
Ammehjelpen er en norsk, frivillig organisasjon som arbeider for å hjelpe mødre som vil amme barna sine. Ammehjelpen fremmer også amming gjennom å påvirke rammebetingelser, holdninger og kunnskap om amming nasjonalt og internasjonalt. Ammehjelpen anser seg selv som et supplement til det offentlige helsetilbudet.
Ammehjelpen har rundt 200 frivillige ammehjelpere (rådgivere) fordelt på lokalgrupper rundt om i landet, som gir mor til mor-støtte ved amming. Dette er kvinner som selv har ammet og som har dokumentert gode kunnskaper om amming, blant annet gjennom å ha bestått en faglig prøve. Ammehjelpere gir gratis rådgivning via telefon, men også på e-post, Ammehjelpens Facebookgruppe og ved hjemmebesøk. Foreningen er tilsluttet tilsvarende foreninger i utlandet gjennom WABA – World Alliance for Breastfeeding Action Network.
Historie
Ammehjelpen ble startet under navnet «Diegivende mødres hjelpeforening» i 1968 etter initiativ av Elisabet Helsing. De første årene var ammehjelpen tett forbundet med Nyfeministene. Sammen med Eli Heiberg Endresen skrev Helsing den første ammehjelp-brosjyren (trykt i 1968), og seinere den bestselgende boka Boken om amming.
Fra den spede starten spredte Ammehjelpen seg raskt over hele Norge. Arbeidet var basert på frivillige som ga råd og hjelp til kvinner i sitt nærmiljø, noen ganger i samarbeid med helsestasjoner og svangerskapskurs. Da organisasjonen startet opp var det under en tredjedel av norske mødre som ammet barna sine mer enn tre måneder. I dag blir over 70 prosent av norske barn fullammet i tre måneder.
Fylkesvei 4454
Fylkesvei 254 (Fv254) i Rogaland går mellom Braut og Storhaug i Klepp kommune. Veien er 2,9 km lang. Veien var riksvei 44 gjennom Kleppe fram til omkjøringsveien rundt Kleppe (nå fylkesvei 44) ble åpnet i 2007.
Strekningen ble fastlagt 2019, og består av hovedtraséen til den tidligere fylkesvei 254.
Vevstol
Vevstol eller kort vev er en maskin eller innretning konstruert for produksjon av tekstilvev. Hovedfunksjonen for en vev er å spenne opp en renning, også kalt varp, av langsgående tråder og danne skiller slik at tverrgående innslagstråder, også kalt islettstråder eller veft, kan legges inn (veves) mellom renningstrådene. Størrelsen og kompleksiteten varierer fra små håndholdte rammer til enorme maskinelle innretninger.
Historikk
Tekstilvev er kjent fra historiske funn datert til neolittisk stenalder omkring 8. årtusen f.Kr. blant annet i Kina og Midtøsten. Veving basert på spunnede fibere f.eks av ull er først kjent fra tidlig bronsealder 3500 f.kr. I Norden er vevede tekstiler kjent fra Sverige (Gerumsmanteln) i førromersk jernalder (før år 1). I Norge var vevede stoffer i vid bruk i vikingtiden og man kunne produsere fine linstoffer med 10 tråder per cm. Vevstolene som ble brukt var oppstadgogn, med vertikal renning som ble holdt strammet med lodd av stein; slike vever er funnet ved arkeologiske utgravinger. Vevstoler med vertikal renning brukes i dag vanligst for billedvev og tepper.
På 1600-tallet ble vevstoler med horisontal renning vanlig og disse hadde også vevskjeer for å holde renningen jevn og slå islettstrådene sammen. Ved den industrielle revolusjon mot slutten av 1700-tallet i England ble det utviklet metoder for maskinell veving. I Norge ble det opprettet en rekke veverier utover 1800-tallet som i stor grad reduserte hjemmevevingen.
Virkemåte
På en moderne flatvev som på bildet, ligger renningen horisontalt. Tegningen viser her et oppsett med to skaft og trinser. Renningen består av en rekke varptråder. Disse strekkes opp på et eget stativ, en rennebom. Formålet er å lage alle renningstrådene like lange, danne likest mulig stramming og å danne ett eller to skiller. Skillet letter senere innsveiping i vevstolen Det er også viktig å opprettholde en høy grad av parallellitet i renningen, derfor blir den ombundet en rekke steder for å bibeholde parallelliteten.
Renningen kan være ensfarget eller med flere farger. Den kan være tykk ulltråd der renningen vil inngå som en tydelig del av sluttresultatet eller av tynn snor som renning til filleryer. Fra rennebommen samles renningen i en stor flette. Renningen sveipes deretter opp på varpbommen (1). Trådene trekkes over strekkbommen (2) gjennom skillepinnene (12) og hovler (3) som er trådløkker montert på skaftene (4). Nyere hovler har gjerne en liten metallring i midten som renningstråden tres gjennom. Skaftene har til formål å løfte eller senke et sett av varptråder når en trør (10). I overkant knytes skaftene opp i en overbinding. I enkle overbindiger brukes et system med hester og trinser. I overkant er skaftene knytt opp to og to i korte vippepinner - hester (5). To og to hester er knytt sammen med en kort snor og holdes oppe via en trinse. Her er vist et oppsett med bare to skaft. En har derfor her sløyfet trinse og knyttet opp hestene direkte i hovelkjeppen. Under er hvert skaft knyttet ned, enten direkte til en trøe, eller som her, til en veksel(11). Vekselen er videre knyttet ned til en trøe. Formålet med vekselen er at draget i underkant av skaftet skal komme midt på og dermed hindre skjevtrekking, særlig ved mange eller brede trøer. I en vevstol med mange skaft kan én gitt trøe være knytt opp til flere veksler slik at trøa trekker ned et antall skaft. Dette bestemt av ønsket mønster og binding i veven.
Deretter går renningstrådene gjennom en vevskje (6) med tinder, over brystbommen (7), knebommen (8) og inn på tøybommen (9). Tøybommen og varpbommen har skraller for å kunne mate fram etterhvert som ferdig tøy produseres og for å holde renningen stram. Knebommen tillater veveren å sitte med knærne inn i veven. Strekkbommen sørger for at renningen ligger flatt og i definert høyde. På renningsbommen ligger renningen løs som parallelle tråder. For å holde renningstrådene lagvis og mest mulig jevnt, sveiper en gjerne inn tykt kraftpapir og tynne trespiler. Trespiler brukes eventuelt også på tøybommen for å jevne ut ferdig tøy.
Denne veven er satt opp med to skaft og dermed to trøer. Når en trør en trøe, vil denne trekke sitt tilhørende skaft ned. Via hestene vil derved det motsatte skaftet trekkes opp og tilhørende trøe går opp. En har skapt et skille og skyttelen (13) med en spole innslagstråd (islettstråd) skyves gjennom renningen (ved pilen) mellom de varptrådene som er løftet og de som er senket. For hver tråd slås vevskjeen mot tekstilet slik at veven blir fast og jevn. Så bytter man til andre trøe slik at annenhver tråd går ned og opp, og en ny islettstråd kan skytles imellom. Man kan bruke en vevspenne for å holde bredden, da islettstrådene har en tendens til å trekke renningen sammen.
Enkelte vevstoler er utstyrt med kontramarsj. Her er trinser og hester i overbindingen byttet ut med veksler. Videre er det enkelte som har anordinger slik at snorene til overknytingen ikke går ned gjennom renningen, men føres på utsiden av vevstolen ned til et ekstra sett med veklser, kontravekslene. Snorer gjennom renningen kan, ved finere stoffer, gi striper i veven.
Sidekantene av vevstoffet kalles jaren. Denne legges ofte med en enkel lerretsbinding og kan være med mindre avstand mellom renningstrådene for å være fast og slitesterk.
Forskjellige manuelle vevmetoder utføres på andre måter:
Forskjellige vevstoler
Vevstoler gis mange forskjellige utseende avhengig av opphavsmann og tradisjon:
Moderne oppstadvev
Ofte omtales også en oppreist moderne vev som oppstadvev eller billedvev. Figuren viser en vev der en kjenner igjen de fleste elementene fra en flatvev. Veven er utstyrt med tøybom, renningsbom, brystbom, to skaft og trøer. Her veves nedenfra og opp.
Markvev
Primitiv vev der renningen er strukket mellom to rekker pinner på bakken. Ofte i kombinasjon med en grop som veveren sitter i for å komme i riktig arbeidshøyde.
Rammevev
Her er det en fast, ofte flyttbar remme med pinner eller tenner på to motstående sider der som renningen strekkes mellom. Brukes også i dag for enklere arbeider og for billedveving.
Selevev
Renningen strekkes mellom et fast objekt, for eksempel et tre og en sele eller belte som veveren har rundt seg. Egner seg for relativt smale renninger som belter, skjerf og løpere og kan lett rulles sammen og tas med.
Flatvev
Som beskrevet over under virkemåte. Finnes både i gulvmodeller med trøer og bordmodeller (bordvev) med små hendler på toppen av veven for å styre hovlene.
Maskinell veving
Maskinell veving foregår opprinnelig i tilsvarende vever som flatveven, der skyttelen og hovlene styres maskinelt. I dag er slike vever normalt skyttelløse og islettråden skytes inn av et prosjektil. det er en rekke varianter som ivaretar forskjellige behov for kvalitet og mønster med opp til 6 skafter som kan veve minst 6 islett per sekund.
Jacquardvev
thumb|left|Jacquardvevstol, fra det 19. århundre i Østerrike, Nasjonalmuseet for tekstilindustri, [[Sliven, Bulgaria En ser hvordan en Jaquardtop er oppstilt oppå en ordinær manuell vevstol. Nede til høyre ser den den eneste trøa i vevstolen. Ett tramp på denne og det trekkes frem et nytt hullkort og det dannes et nytt mønsterskille.]] Opprinnelig var en «jacquardtopp» et påbygg på toppen av en ordinær flatvev. Denne løsningen ble konstruert av Joseph Marie Jacquard i 1801 og forenkler fremstillingen av komplekse mønstre som i brokade, damask og matelassé.
En Jaquardvevstol har ikke skaft. Hver enkelt renningstråd kan heves uavhengig av alle andre. Hvilke renningstråder som skal heves i et gitt skille er bestemt av et stort hullkort. For et gitt mønster har veven ett kort for hvert nye innslag. Hullkortene er sydd sammen til et langt belte og toppen skritter frem ett og ett kort for hver gang en trør på vevstolens eneste trøe.
Jacquards oppfinnelse er basert på tidligere arbeider av Basile Bouchon (1725), Jean Baptiste Falcon (1728) og Jacques Vaucanson (1740).
Jacquardvever er fortsatt i bruk, men nå i store industrivever, der hullkortene er erstattet av datastyrte systemer mens resten av toppen er som før. En kan modernisere en slik gammel maskinell topp ved bare å bytte ut selve kortleseren. Bruken av hullkort og senere bruk av disse i tidlige datamaskiner har ført til at Jacquards oppfinnelse ofte blir omtalt som begynnelsen på dataalderen. Hullkort er imidlertid bare en type statisk hukommelse. Det foregår ingen form for beregning eller beslutning. Jacquardveven gjør ikke noe annet enn knastene i en spilledåse, den gjentar det samme mønsteret om igjen og om igjen, riktignok raskt og feilfritt.
Águas de São Pedro
Águas de São Pedro er en kommune i delstaten São Paulo i sørøstregionen av Brasil.
Lycomedes buckleyi
Lycomedes buckleyi er en bille som hører til familien skarabider (Scarabaeidae). De blir plassert i underfamilien hornbiller (Dynastinae).
Utseende
En middelsstor (gjerne 25-30 millimeter), kraftig, matt lysbrunlig hornbille. Kroppen er kledt med gulgrå bestøvning og blir derfor ganske matt. Hannene har et båndaktig, oppoverbøyd horn i pannen som danner en klype mot et rett oppstående horn midt på fremkanten av pronotum, dette mangler bestøving på forkanten. Hornet i pannen er kløvd i spissen. Hunnen har pronotum grovt og kraftig punktert, men mangler horn.